02/12/2020 | Administración LocalMunicipal
As Somozas
Aprobación definitiva Ordenanza fiscal

Ao non terse presentado reclamacións durante o prazo de exposición ao público, queda automáticamente elevado a definitivo o Acordo plenario provisional deste Concello sobre a modificación da Ordenanza fiscal reguladora da taxa polos servizos facultativos que se presten en obras municipais, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Ao abeiro das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, que aproba o Texto refundido da Lei reguladora das facendas locais, este Concello establece a taxa polos servizos facultativos que se presten en obras municipais, que se rexerá pola presente ordenanza fiscal, segundo o establecido no artigo 57 do citado real decreto lexislativo. Constitúe o feito impoñible da taxa a prestación polo Concello ( a través dos seus servizos técnicos propios ou concertados) da dirección, inspección, coordinación e comprobación do cumprimento das prescricións establecidas pola lei de prevención de riscos laborais en materia de seguridade e saúde, das obras contratadas ou adxudicadas polo Concello. Serán suxeitos pasivos da taxa que se regula nesta ordenanza, en concepto de contribuíntes, as persoas físicas e xurídicas, así como as entidades as que se refire o artigo 35.4 da Lei 58/2003, do 17 de decembro xeral tributaria, que resulten adxudicatarias das obras ou afectadas pola actividade administrativa que constitúe o obxecto desta taxa, cando sexan legalmente esixibles á dirección de obra ou/e aos servizos de coordinación e saúde. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación de tratados internacionais, segundo o disposto no artigo 9 do Real decreto lexislativo 2/2004, do 5 de marzo, que aproba o Texto refundido da lei reguladora das facendas locais. A contía da taxa regulada por esta ordenanza será a seguinte: - Por honorarios de coordinación de seguridade e saúde 1% do orzamento de execución por contrata. - Honorarios de dirección de obras 4% do orzamento de execución por contrata. O Orzamento de execución por contrata está composto polo presuposto de execución material, mais os gastos xerais, beneficio industrial e IVA, que sirven de base a licitación das obras. Devéngase a taxa e nace a obriga de contribuír cando se inicie a actividade municipal que constitúe o seu feito impoñible.1.- A liquidación practicarase en cada certificación expedida polos Servizos Técnicos Municipais e, de ser por medios alleos, coa súa conformidade. As liquidacións da taxa aprobaranse xunto coa certificación polo órgano competente.2.- Ao proceder ao pagamento da certificación poderá practicarase retención sobre a parte que corresponda á taxa, ou ben liquidar a mesma ao contribuínte que deberá ingresar a mesma nas arcas municipais con aplicación o concepto orzamentario correspondente para posteriormente proceder como segue: a) Se os servizos se prestaron con medios propios do Concello, trasladaranse do concepto non orzamentario ao concepto de orzamento de ingresos que corresponda. b) Se os servizos se prestaron con medios alleos, do concepto non orzamentario pagarase á persoa física ou xurídica que, mediante contrato co Concello, prestara os servizos obxecto desta taxa. Así mesmo, pódese acordar co contribuínte o ingreso directo da taxa a persoa física ou xurídica que prestara os servizos obxecto da mesma. Aplicarase o réxime de infraccións e sancións reguladas na Lei xeral tributaria e nas disposicións que a complementen e desenvolvan. A presente ordenanza entrará en vigor ao día seguinte da súa publicación íntegra no Boletín Oficial da Provincia e continuará vixente en tanto non se acorde a súa modificación ou derrogación expresa. As Somozas, 27 de novembro de 2020. O alcalde Juan Alonso Tembrás